Hvor lyder det dejligt med sådan en familietur, der endda ender med, at du står klar og tager imod i lufthavnen. Din nabo har fat i noget, og jeg vil nævne forskellige typer af app’s, du kan vælge imellem. Der er for eksempel ”Flightradar24”, der overvåger flytrafikken og giver information videre på den baggrund. ”FlightStats” bygger på oplysninger fra luftfartsselskaberne, og ”Plane Finder” trækker oplysninger fra satellitter. Da jeg ikke regner med, du stiler efter at blive en garvet flyspotter, tror jeg, de nævnte app’s vil dække dit behov fint, uanset hvor oplysningerne om flyene bliver trukket fra. Fælles for de tre app’s er, at du taster flynummeret eller ruten ind, og på den måde kan du på et kort se, hvor flyet befinder sig. Der kan dog opstå midlertidig usikkerhed om den præcise position, hvis flyet er uden for radardækning, eller hvis satellitdata er forstyrrede. Jeg håber, du slipper for unødig ventetid næste gang, du er i lufthavnen for at sige velkommen hjem.